Document ID: /roh_data/filtered/fineweb-2-filterrobots_roh.jsonl.gz/48198

Ils 19 da december 2018 han Doris e Fabia Casutt a Falera savì fotografar sis lufs che spassegiavan sut lur chasa vi en direcziun guaud.
Dapi quai di han bleras pesunas vis lufs en la regiun da la Foppa.
- A Siat spassegiava il luf tras il vitg
- A Rueun, Laax e Flem han ins vis il luf sin via principala
- A Falera sur vischnanca han ins vis trais lufs, sut vischnanca sis
Il lufs giuvens or dal triep han ina grondezza, ch’els pon sa distatgar mintgatant da la gruppa. Quai han ins era pudì observar tar il triep dal Calanda. Per questa raschun èsi senz'auter pussaivel ch’ins vesa be in singul luf ni dus u trais ensemen. Nus na savain betg, tge individis ch'èn per il mument en gir en questa regiun.
L'Uffizi da chatscha e pestga dal chantun Grischun e londervi d'elavurar in sistem, co ch'ins pudess infurmar meglier la populaziun davart ils moviments dals lufs. Sco quai che Adrian Arquint ha ditg vers RTR, stettia la communicaziun cun la populaziun fitg a cor ad el. La pagina d'internet da l'uffizi u era in sistem d'alarm cun sms sajan en evaluaziun.
RR actualitad 07:00